چشمه کیله

چشمه‌کیله یا مزر روخنه اتا روخنه نوم هسته که تنکابن شهرستان دله دره و این شهرستونِ گتِ رود هم هسته.

چشمه‌کیله دوهزار، منطقه تخت سلیمان و الموت ارتفاعات جه سرچشمه گیرنه. چشمه‌کیله دِتا اصلی چله دارنه: ونه اولین چله دوهزار روخنه هسته و دومین چله نوم سه‌هزار روخنه هسته. این دِتا چله هئی جه چالدره سر رسنّه و ۲۴ کیلومتری جنوب شهسوار بهم خِرنه.

این روخنه‌یِ اوائل که یلاق وَری دره ره چشمه‌کیله گننه و ونه جلگه وَری طرف ره مزر نوم یلنه. چشمه کیله ئو مشت هسته و سال دله خشک نبونه و ونه جولی متوسط حدود ۱٫۵ متر هسته و عرض میون ۳۰ تا ۳۵۰ متر و گاهی هم تا ۴۰۰ متر تغییر کنده. شهسوار ِبازار دله اتا پل دره که وه ره چشمه‌کیله پل گننه و اینتا روخنه سر جه شونه. روخنه په ات‌خله کانال هکشی هسته که کشاورزی وسه ئو بیرن: کانال قلعه گردن، کانال کشکو، کانال شاغوزکوتی، کانال‌های غربی و شرقی.

 مسیر 
ونه مسیر اینتی هسته: کوه‌های ترم‌پشته - گوهردره بزرگ و کوچک - سیاه‌بن - سیالان – گاوپشته‌سر – گته‌چال – مازوکله – کنس داربن – سفیدچال – بندپی - سیاه‌کوه – کشدان – میان‌لات – قبله‌کلایه – نوشا – سرگل – موشل – لیلال – خشچال – و عبور از آبادی‌های دوهزار با نام اشتوج بالا و پایین – سید قاسم – نوشا – میانکوه – کلیشم – یالاش – گلستان – محله یاغدشت – برسه – اشکور محله – عسل‌محله – هلو کله – ترس – توسا کلام – قلعه گردن – کشکوه – آغوزکله – شهسوار.

 منابع 

 رزم‌آرا، علی: جغرافیای نظامی ایران: گیلان و مازندران. تهران: چاپخانه ارتش: ۱۳۲۳

رده:مازرون روخنه‌ئون
رج:تنکابن شهرستان